[ca] En el present treball s'aborda el concepte d'agència i el poder dels joves d'obrar, actuar i intervenir en el context immediat i dins del sistema d'atenció d'emergència. L'objectiu és esbrinar quines són aquestes accions, formes i expressions que despleguen a l'hora d'aterrar el procés migratori en la societat receptora i que evidencien la presència activa dels subjectes. El fenomen de les persones joves migrades és un problema social que requereix posar en debat les mirades adultocentristes i etnocentristes que deriven en processos de menització i etnicització i posar en context els enfocaments de les necessitats i de les capacitats que predominen en la majoria dels estudis. Per donar resposta a aquestes expectatives, el treball pren forma d'un assaig sobre les idees al voltant del poder d'agència i la construcció del subjecte jove migrant i una recerca biogràfica i anàlisi de les narratives dels joves. Es combinen tres tècniques d'abordatge metodològic: un treball de camp a partir de l'experiència professional en un Servei de Protecció d'Emergències per a joves migrants, una recerca bibliogràfica i una recerca biogràfica-narrativa. La investigació aporta una nova mirada per a l'acció socioeducativa en joves migrants: passar del subjecte receptor de les polítiques a un subjecte actiu que se les apropia, les reformula i innova en les seves condicions d'existència. Aquest canvi de perspectiva possibilita reconèixer el poder dels joves de decidir i actuar per si mateixos en la definició del seu projecte personal, familiar i social. Un pas que requereix recuperar veritablement la perspectiva comunitària per propiciar que tant els joves com la societat receptora puguin construir un nou marc de referència que superi els discursos i dinàmiques segregacionistes.

[en] This paper addresses the concept of agency and the power of young people to act and intervene in the immediate context and within the emergency care system. The objective is to know what are these actions, forms and expressions that are deployed when the migratory process lands in the receiving society and that show the active presence of the subjects. The phenomenon of young migrants is a social problem that requires discussing the adultcentric and ethnocentric perspectives that derive in the processes of menization and ethnicization and putting into context the approaches of needs and capabilities that predominate in most studies. To respond to these expectations, the paper takes the form of an essay on ideas around the power of agency and the construction of the young migrant subject and a biographical investigation and analysis of young people's narratives. Three techniques of methodological approach are combined: a fieldwork based on the professional experience in an Emergency Protection Service for young migrants, bibliographical research and biographical-narrative research. The research provides a new perspective for socio-educational action with young migrants: from the subject who receives policies to an active subject who appropriates them, reformulates them and innovates their conditions of existence. This change of perspective makes it possible to recognize the power of young people to decide and act for themselves in defining their personal, family and social projects. A step that requires truly recovering the community perspective in order to encourage both young people and the host society to build a new frame of reference that overcomes segregationist discourses and dynamics.